《早睡》
宋代·苏辙

老人如婴儿，起晏睡常早。
粗毡薄絮被，孤枕自媚好。
倒床作龟息，逡巡辄复觉。
隔门灯火明，仿佛闻语笑。
杯棬相劝酬，往往见讥诮。
披衣坐跏趺，衰老当自了。
室空窗亦虚，半夜明月到。
老卢下种法，从古无此妙。
根生花辄开，得者自不少。
要须海底行，更问药山老。

作者简介：苏辙（1039—1112年），字子由，汉族，眉州眉山（今属四川）人。嘉祐二年（1057）与其兄苏轼同登进士科。神宗朝，为制置三司条例司属官。因反对王安石变法，出为河南推官。哲宗时，召为秘书省校书郎。元祐元年为右司谏，历官御史中丞、尚书右丞、门下侍郎因事忤哲宗及元丰诸臣，出知汝州，贬筠州、再谪雷州安置，移循州。徽宗立，徙永州、岳州复太中大夫，又降居许州，致仕。自号颍滨遗老。卒，谥文定。唐宋八大家之一，与父洵、兄轼齐名，合称三苏。